Iepirkuma komisijas sniegtās atbildes uz ieinteresētā piegādātāja
jautājumiem atklātā konkursā
“Lādētājakumulatoru/pārnēsājamu barošanas staciju iegāde”
(identifikācijas Nr. VALIC 2026/030/BN-P-AK)

[bookmark: _Hlk221014541]Jautājumi:
Lūdzu skaidrot apsvērumus un pamatojumu Iepirkuma 1. pozīcijā noteiktajiem uzlādes staciju maksimālajiem izmēriem:
314 × 270 × 260 mm.
Kāds ir  objektīvs tehnisks vai funkcionāls pamatojums, kādēļ noteikts maksimālais augstums tieši 314 mm, platums 270 mm un garums 260 mm? Vai konkrētie 314 × 270 × 260 mm izmēri izriet no faktiskas Pasūtītāja tehniskas vajadzības? Vai Pasūtītāja rīcībā ir dokumentēts pamatojums tieši šādu izmēru noteikšanai?
Tāpat, lūdzu skaidrot uzlādes staciju minimālo uzlādes ciklu prasību: Pirmajai pozīcijai noteikta prasība par vismaz 2750 cikliem, savukārt 2. pozīcijai noteikta prasība par vismaz 3850 cikliem, 3. pozīcijai – 3850 cikliem, bet 4. pozīcijai – 3450 cikliem.
Lūdzu skaidrot kāda objektīva ekspluatācijas vajadzība nosaka tieši 2750, 3850, 3450 ciklu robežu, ja ražotāji parasti norāda ekspluatācijas ciklus pilnos tūkstošos reižu.

Atbilde:
Iepirkuma komisija, pārbaudot tehniskās specifikācijas prasības par lādētājakumulatora/pārnēsājamās barošanas stacijas Nr. 1, Nr. 2, Nr. 3 un Nr. 4 uzlādes cikliem un izmēru, informē, ka ir konstatētas neprecizitātes uzlādes cikla un izmēra mērījumā.
Iepirkuma komisija informē, ka tehniskā specifikācija tiks pārskatīta un precizēta.
Piedāvājumu iesniegšanas termiņš tiks pagarināts līdz 2026. gada 28. septembrim plkst. 11.00.

Iepirkuma komisijas sniegtās atbildes ir neatņemama atklāta konkursa “Lādētājakumulatoru/pārnēsājamu barošanas staciju iegāde”, identifikācijas Nr. VALIC 2026/030/BN-P-AK, sastāvdaļa un ir saistoša visiem pretendentiem.

